b"\n_START_ARTICLE_\nCa Torn\xc3\xa9\n_START_SECTION_\nDescripci\xc3\xb3\n_START_PARAGRAPH_\nConjunt de dos edificis situats al carrer Sant Antoni. T\xc3\xadpiques construccions del segle XIX, amb cornises motllurades i l\xc3\xadnies d'imposta que situen exteriorment els forjats i separen les diverses plantes, finestres balconeres amb volades de pedra i baranes met\xc3\xa0l\xc2\xb7liques. El corresponent al n\xc3\xbamero 55, destaca per l'arc rebaixat del portal d'acc\xc3\xa9s amb un relleu en forma de cartel\xc2\xb7la que sobresurt de la dovella clau. L'edifici que correspon al n\xc3\xbamero 57 presenta reformes en les obertures de la planta baixa."